
RĪGAS VALSTSPILSĒTAS PAŠVALDĪBAS ĀRTELPAS UN MOBILITĀTES DEPARTAMENTS
Ģertrūdes iela 36, Rīga, LV-1011, tālrunis 67012222, e‑pasts: amd@riga.lv

RĪKOJUMS

Rīgā

	23.09.2026.
	
	Nr. AMD-26-455-rs




	Par satiksmi uz Ziepniekkalna ielas pārvada



Pamatojoties uz Ministru kabineta 19.01.2016. noteikumu Nr. 42 “Kārtība, kādā aizliedzama vai ierobežojama satiksme” 2.3., 3.2. apakšpunktu un 8. punktu, Rīgas domes 30.08.2023. saistošo noteikumu Nr.RD-23-235-sn “Rīgas valstspilsētas pašvaldības nolikums” 37.6.12.apakšpunktu, Rīgas domes 24.01.2024. nolikuma Nr.RD-24-382-no “Rīgas valstspilsētas pašvaldības Ārtelpas un mobilitātes departamenta nolikums” 6.26.1.apakšpunktu, kā arī ņemot vērā Rīgas valstspilsētas pašvaldības Ārtelpas un mobilitātes departamenta un pilnsabiedrības “DTTB” 21.08.2024. noslēgto līgumu Nr. AMD-24-5239-lī “Jāņa Čakstes gatves izbūve no Valdeķu ielas līdz Ziepniekkalna ielai; no Vienības gatves līdz Valdeķu ielai” un ceļu būves firmas SIA “BINDERS” 22.09.2025. iesniegumu par satiksmes ierobežojumiem uz esošā Ziepniekkalna ielas pārvada no Ūpju ielas līdz Kalētu ielai, Zemgales priekšpilsēta:

1. Noteikt, ka no 30.09.2026. līdz 23.10.2026. tiek slēgta transportlīdzekļu satiksme uz esošā Ziepniekkalna ielas pārvada, Rīgā posmā no Ūpju ielas līdz Kalētu ielai, saskaņā ar satiksmes organizācijas shēmu (pielikumā).

2. Par darbu veikšanu atbildīgs PS “DTTB” atbildīgais būvdarbu vadītājs Edgars Birznieks (tālrunis 29119156; e-pasts: edgars.birznieks@binders.lv).

3. PS “DTTB” no 30.09.2026. līdz 23.10.2026. uz esošā Ziepniekkalna ielas pārvada, Rīgā nodrošināt:
3.1. ceļa zīmju izvietošanu saskaņā ar satiksmes organizācijas shēmu;
3.2. šā rīkojuma 1. punktā noteikto termiņu ievērošanu;
3.3. iedzīvotāju un uzņēmumu, kuri atrodas minētajā ielas posmā, transportlīdzekļu piebraukšanu pie dzīvesvietas vai uzņēmuma;
3.4. operatīvā transporta satiksmi;
3.5 darbu izpildi saskaņā ar līgumu;
3.6. sabiedriskā transporta satiksmi.

4. Noteikt, ka transportlīdzekļu satiksmi uz esošā Ziepniekkalna ielas pārvada, Rīgā var atjaunot pirms rīkojumā minētā laika, ja darbi tiek pabeigti ātrāk.

5. Rīgas valstspilsētas pašvaldības Centrālās administrācijas Komunikācijas pārvaldei:
5.1. nodrošināt informācijas par izmaiņām transportlīdzekļu satiksmē uz esošā Ziepniekkalna ielas pārvada, Rīgā publiskošanu Rīgas valstspilsētas pašvaldības komunikācijas kanālu resursos;
5.2. publicēt rīkojumu Rīgas valstspilsētas pašvaldības oficiālajā tīmekļvietnē www.riga.lv.


	Direktors
	K.Kauliņš




	Stoķis 67012708

